tartuNLP/wikipedia-smugri-20251201 huggingface dataset:
Yui Ōhashi

Yui Ōhashi (; s. 18. lokakuuta 1995) on japanilainen uimari, joka on erikoistunut sekauintiin. Hän on kaksinkertainen olympiavoittaja ja kaksinkertainen MM-mitalisti.
Ōhashi saavutti pitkän radan MM-kilpailuissa hopeaa 200 metrin sekauinnissa Budapestissa 2017 ja pronssia 400 metrin sekauinnissa Gwangjussa 2019. Vuodelle 2021 siirretyissä Tokion olympialaisissa hän voitti kultaa 400 metrin sekauinnissa ajalla 4.32,08, millä hän jätti hopeamitalisti Emma Weyantin 0,68 sekunnin ja pronssimitalisti Hali Flickingerin 2,82 sekunnin päähän, ja kolme päivää myöhemmin 200 metrin sekauinnissa ajalla 2.08,52, mikä riitti 0,13 sekunnin eroon hopeamitalisti Alex Walshista. Ōhashi on voittanut kultamitaleja myös Tyynenmeren-mestaruuskilpailuissa, Aasian kisoissa, Aasian-mestaruuskilpailuissa ja universiadeissa.
Ōhashin pitkän radan sekauintiennätykset ovat 200 metrillä 2.07,91 MM-kilpailuista 2017 ja 400 metrillä 4.30,82 huhtikuulta 2018. Lyhyellä radalla Ōhashi on uinut 100 metrillä ajan 58,69 lokakuussa 2020, 200 metrillä 2.03,93 marraskuussa 2020 ja 400 metrillä 4.22,73 maailmancupin kilpailussa marraskuussa 2018.
Jokohaman rautatieasema

Jokohaman rautatieasema () on rautatieasema Japanin Jokohamassa, Nishi-kun alueella. Se on Kanagawan prefektuurin suurin rautatieasema, ja koko Japanin viidenneksi suurin rautatieasema, sillä sitä käyttää 760 miljoonaa henkilöä vuosittain.
Hauru

Hauru on sukunimi, joka on muun muassa seuraavilla suomalaisilla henkilöillä:
Antti Sahlström

Antti Sahlström on suomalainen uutis- ja urheilutoimittaja sekä uutisankkuri. Hän aloitti uransa MTV:llä, jonne hän päätyi vuokratyöyrityksen kautta. MTV:llä Salhström toimi uutisankkurina "Huomenta Suomessa", iltauutisissa sekä Radio Novan uutisissa. Sittemmin hän on työskennellyt Ylellä aamutelevision juontajana ja uutisankkurina sekä Yle Urheilussa urheilutoimittajana.
Sahlström valmistui vuonna 2014 Metropolia-ammattikorkeakoulusta, jossa hän opiskeli radio- ja televisiotyötä. Opinnäytetyössään hän käsitteli "Huomenta Suomen" ulkoistettuja lähetyksiä.
Kaita (Hiroshima)

Kaita () on Japanin maaseutukaupunki Akin piirikunnassa, Hiroshiman prefektuurissa. Vuonna 2020 kaupungissa asui 29 646 asukasta. Pinta-ala on 13,79 neliökilometriä ja väestötiheys 2 150 asukasta neliökilometrillä. Väestö on kasvanut 0,67 prosentilla vuodesta 2015.
Akin piirikunta (Hiroshima)

Akin piirikunta () on yksi Japanin Hiroshiman prefektuurin piirikunnista. Vuonna 2020 piirikunnassa asui 116 275 asukasta. Pinta-ala on 73,65 neliökilometrillä, ja yhdellä neliökilometrillä asuu keskimäärin 1 579 asukasta. Väestö kasvoi vuosina 2015-2020 53 asukkaalla eli 0,01 prosentilla.
Ylipulli

Ylipulli on suomalainen sukunimi, joka on muun muassa seuraavilla suomalaisilla henkilöillä:
Luettelon henkilöt ovat veljeksiä.
Aleksei Parštšikov

Aleksei Parštšikov (1954 Olga, Neuvostoliitto – 2009 Köln, Saksa) oli venäläinen runoilija.
Parštšikovin isä oli professori. Parštšikov asui lapsena Ukrainassa ja opiskeli Moskovassa Gorkin kirjallisuusinstituutissa. Hänen runonsa edustavat avantgardea. Hänen esikoiskokoelmansa "Dneprovski avgust" ilmestyi 1987.
Suomennetut runot.
Parštšikovin runojen suomennoksia on lisäksi antologiassa "Päämäärä vie meitä ympyrää: uuden venäläisen avantgarderunouden antologia", toim. ja suom. Jukka Mallinen, Helsinki: Tamara-press 1989
Kumano (Hiroshima)

Kumano () on Japanin maaseutukaupunki Hiroshiman prefektuurin Akin piirikunnassa. Kaupungin väkiluku on ollut viime vuosina laskussa, ja nyt se on 22 844 asukasta. Pinta-ala on 33,76 neliökilometriä, ja väestötiheys on 676,6 asukasta neliökilometrillä. Suurimmillaan kaupungissa on asunut yli 25 000 asukasta.
Väestönkehitys.
Lähde:
Saka (Hiroshima)

Saka () on Japanin maaseutukaupunki Akin piirikunnassa, Hiroshiman prefektuurissa. Siellä asuu 12 592 asukasta. Pinta-ala on 15,69 neliökilometriä ja väestötiheys 802,5 asukasta yhdellä neliökilometrillä. Väestö on pienessä laskussa.
Jinsekin piirikunta

Jinsekin piirikunta () on piirikunta Japanin Hiroshiman prefektuurissa. Siellä asuu 8 259 asukasta, ja väestö on ollut jo pitkään laskussa. Vuosina 2015-2020 väestö laski yli kahdella prosentilla. Pinta-ala on 382 neliökilometriä ja väestötiheys on 21,62 asukasta nelikilometrillä. Sen ainoa kaupunki on Jinsekikōgen.
Väestönkehitys.
Lähde:
Jinsekikōgen

Jinsekikōgen () on Japanin maaseutukaupunki Jinsekin piirikunnassa, Hiroshiman prefektuurissa. Sen väkiluku on 8 259 asukasta, ja väestö on laskussa. Vuosina 2015-2020 se laski yli kahdella prosentilla. Pinta-ala on 382 neliökilometriä ja väestötiheys 21,62 asukasta neliökilometrillä.
Väestönkehitys.
Lähde:
Toyotan piirikunta

Toyotan piirikunta () on Hiroshiman prefektuurissa, Japanissa sijaitseva piirikunta. Siellä asuu 7 161 asukasta. Sen pinta-ala on 43,11 neliökilometriä ja väestötiheys 166,1 asukasta neliökilometrillä. Väestö on hieman yli kahden prosentin laskussa (2015–2020).
Väestönkehitys.
Lähde:
Saka

Saka tai SAKA voi viitata johonkin seuraavista:
Chiisagatan piirikunta

Chiisagatan piirikunta () on piirikunta Naganon prefektuurissa, Japanissa. Siellä asuu 9 730 asukasta. Väestötiheys on 40,38 asukasta neliökilometrillä ja pinta-ala 241 neliökilometriä. Väestö on puolentoista prosentin laskussa (2015-2020).
Väestönkehitys.
Lähde:
Kuroki Tamemoto

Kuroki Tamemoto (; 3. toukokuuta 1844 – 3. helmikuuta 1923) oli japanilainen kenraali. Hän palveli esimerkiksi ensimmäisen Kiinan–Japanin sodan ja Venäjän–Japanin sodan aikana.
Elämäkerta.
Kuroki Tamemoto syntyi Japanin Kagoshimassa (tuolloinen Satsuman han) 3. toukokuuta 1844. Hänen isänsä oli Kagoshima-klaaniin kuulunut samurai. Meiji-restauraation aikaisen Boshin-sodan aikana hän taisteli oman klaaninsa puolella shōgunin joukkoja vastaan.
Boshin-sodan jälkeen perustettiin uusi Japanin keisarillinen armeija, jonka riveihin Kuroki liittyi kapteenina. Hänet ylennettiin pian everstiluutnantiksi ja vuonna 1877 hän komensi tykmenttiä oman klaaninsa joukkoja vastaan Satsuman kapinan aikana. Vuonna 1894 Kuroki komenski nyt kenraaliluutnantiksi ylenneenä Japanin 6. divisioonaa ensimmäisen Kiinan–Japanin sodan aikana. Kurokiista tuli edelleen Japanin 1. armeijan komentaja ja hänet ylennettiin kenraaliksi marraskuussa 1903. Seuraavana vuonna syttyi Venäjän–Japanin sota, jonka aikana Kuroki johti ensin joukkonsa Koreaan. Hänen komentamansa joukot ottivat useita voittoja venäläisistä Jalujoella, Liaoyangissa, Shahossa ja lopulta Mukdenissa.
Tunnustuksena voitoistaan Kuroki sai ensin paronin ("danshaku") aatelisarvon, sekä myöhemmin edelleen kreivin ("hakushaku") arvon. Sen sijaan hän ei saanut odotettua ylennystä kenttämarsalkaksi. Ilmeisesti kyse oli armeijan sisäisestä politiikasta. Tuolloin armeijassa vaikuttivat etenkin Chōshūn jäsenet. Kuroki jäi eläkkeelle armeijasta ja työskenteli myöhemmin keisarin neuvonantajana. Hän kuoli 3. helmikuuta 1923.
Aoki

Aoki () on Japanin kyläkunta Naganon prefektuurissa. Se kuuluu Chiisagatan piirikuntaan. Siellä asuu 4 124 asukasta, ja väestö laski prosentilla vuosina 2015-2020. Pinta-ala on 57,10 neliökilometriä ja väestötiheys 72,22 asukasta neliökilometrillä.
Väestönkehitys.
Lähde:
Nagawa

Nagawa () on Japanin maaseutukaupunki Naganon prefektuurissa Chiisagatan piirikunnassa. Siellä asuu 5 606 asukasta, pinta-ala on 183,9 neliökilometriä ja väestötiheys 30,49 asukasta neliökilometrillä. Väestö laski vuosina 2015-2020 1,9 prosentilla.
Väestönkehitys.
Lähde:
Anatoli Glebov

Anatoli Glebovitš Glebov (, oikea sukunimi "Kotelnikov", ; 9. joulukuuta 1899 Pultava – 6. helmikuuta 1964 Moskova) oli venäläinen neuvostokirjailija.
Anatoli Glebov toimi 1920-luvulla diplomaattina Turkissa ja "Krestjanskaja gazeta" -lehden kirjeenvaihtajaosaston päällikkönä. Vuonna 1927 hänestä tuli ammattikirjailija.
Glebov kirjoitti ensimmäisen näytelmänsä vuonna 1919. Muinaisen Babylonian orjakapinasta kertova tragedia "Zagmuk" (1925) herätti Anatoli Lunatšarskin huomion ja siitä tehtiin samanniminen ooppera (1930). Glebov laati yli 20 näytelmää, 22 näyttämökappaletta harrastajateatteria varten ja käänsi noin 30 näytelmää Neuvostoliiton eri kielistä. 1950-luvun puolivälistä lähtien hän kirjoitti etupäässä proosaa.
Hanishinan piirikunta

Hanishinan piirikunta () on yksi Japanin Naganon prefektuurin piirikunnista. Siellä asuu 14 020 asukasta, pinta-ala on 53,64 neliökilometriä ja väestötiheys 261,4 asukasta neliökilometrillä.
Väestönkehitys.
Lähde:
Cheung Ka-long

Edgar Cheung Ka-long (; s. 10. kesäkuuta 1997) on hongkongilainen vasenkätinen florettimiekkailija. Hän voitti vuoden 2020 kesäolympialaisissa kultaa miesten floretissa, mikä oli Hongkongin historian toinen olympiakulta ja ensimmäinen ikinä miekkailusta. Hän toisti saavutuksensa Pariisin olympialaisissa 2024.
Sakaki (Nagano)

Sakaki () on Japanin maaseutukaupunki Naganon prefektuurin Hanishinan piirikunnassa. Siellä asuu 14 020 asukasta. Väestö on laskussa. Pinta-ala on 53,64 neliökilometriä ja väestötiheys 261,4 asukasta neliökilometrillä.
Väestönkehitys.
Lähde:
Higashi-Chikuman piirikunta

Higashi-Chikuman piirikunta () on piirikunta Naganon prefektuurissa Japanissa. Siellä asuu 21 071 asukasta, ja väestö laskee. Pinta-ala on 268,5 neliökilometriä ja väestötiheys 78,48 asukasta neliökilometrillä.
Asahi (Nagano)

Asahi () on Japanin kyläkunta Naganon prefektuurin Higashi-Chikuman piirikunnassa. Kaupungin väkiluku on 4 282 asukasta, pinta-ala 70,62 neliökilometriä ja väestötiheys 60,63 asukasta neliökilometrillä.
Väestönkehitys.
Lähde:
Jang Min-hee

Jang Min-hee (; s. 5. huhtikuuta 1999) on eteläkorealainen jousiampuja ja olympiavoittaja.
Jang Min-hee aloitti jousiammunnan neljännellä luokalla. Lajin pariin häntä innosti eräs hänen opettajistaan. Vuonna 2019 hän osallistu nuorten maailmanmestaruuskilpauihin, missä hän voitti kaksi kultaa ja pronssin. Kultamitalit tulivat naisten joukkuekilpailusta ja sekajoukkueiden kilpailusta. Pronssille Jang sijoittui yksilökilpailussa.
Jang osallistui elokuussa 2019 ensimmäiseen Aasian cupin osakilpailuunsa. Hän sijoittui kilpailussa neljänneksi. Kesäkuussa 2021 Gwangjussa järjestetyn Aasian cupin osakilpailun Jang voitti. Hän nousi sen ansiosta jousiammunnan maailmanrankinglistalla 258:nnelta sijalta 148:nneksi.
Jang sai Tokion olympialaisiin paikan sekä yksilö- että joukkuekilpailuun. Etelä-Korean joukkueessa hän oli voittamassa An Sanin ja Kang Chae-youngin kanssa olympiakultaa.
Chikuhoku

Chikuhoku () on Japanin kyläkunta Naganon prefektuurin Higashi-Chikuman piirikunnassa. Siellä asuu 4 150 asukasta, sen väestötiheys on 41,72 asukasta neliökilometrillä ja pinta-ala 99,47 neliökilometriä.
Väestönkehitys.
Lähde:
Ikusaka

Ikusaka () on Japanin kyläkunta Higashi-Chikuman piirikunnassa, Naganon prefektuurissa. Siellä asuu 1 640 asukasta, sen väestötiheys on 42 asukasta neliökilometrillä ja pinta-ala 39,05 neliökilometriä.
Väestönkehitys.
Lähde:
Omi (Nagano)

Omi () on Japanin kyläkunta Naganon prefektuurin Higashi-Chikuman piirikunnassa. Siellä asuu 2 595 asukasta, väestötiheys on 75,48 asukasta neliökilometrillä ja pinta-ala 34,38 neliökilometriä.
Väestönkehitys.
Lähde:
Ahjon rautatieasema

 
Ahjon rautatieasema (alun perin Jukola) on entinen seisake Porvoon radalla Keravalla, kahden kilometrin päässä Keravan rautatieasemalta itään. Seisake sijaitsi Keravan ja Talman asemien välissä. Lähellä nykyistä Ahjonsiltaa sijaitsi myös tavaraliikenteen käytössä ollut sivuraide ja teollisuusrakennus.
Asema jäi pois käytöstä, kun henkilöliikenne Porvoon radalla vuonna 1981 lakkautettiin. Rataa pitkin kulkevat enää vain Sköldvikin radan tavarajunat ja kesäisin Porvoon museorautatien junat, mutta nekään eivät pysähdy Ahjossa. Suunnitelmissa kuitenkin on, että tulevaisuudessa osa Helsingistä Keravalle kulkevista lähijunista jatkaisi Nikkilän asemalle asti, jolloin myös radan varrella sijaitsevat Ahjon ja Talman rautatieasemat otettaisiin uudestaan käyttöön.
Talman rautatieasema

 
Talman rautatieasema () on entinen laiturivaihteeksi luokiteltu liikennepaikka Porvoon radalla Sipoon Talmassa, viiden kilometrin päässä Keravalta. Siellä oli puinen asemarakennus sekä kivinen purkaus- ja lastauslaituri. Ennen vuotta 1919 aseman nimi oli Martinkylä.
Asemalta johti pistoraide tiilitehtaalle, ja tehtaalla oli oma kapearaiteinen yhteys läheiselle savenottopaikalle. Talman liikennepaikkarakennus oli peräisin Meltolan linjavaihteelta Hanko–Hyvinkää-radalta, ja se oli todennäköisesti Bruno Granholmin suunnittelema. 
Asema jäi pois käytöstä, kun henkilöliikenne Porvoon radalla vuonna 1981 lakkautettiin. Tavaraliikenteen osalta Talman asema lakkautettiin vuonna 1989. Rataa pitkin kulkevat enää vain Sköldvikin radan tavarajunat sekä kesäisin Porvoon museorautatien junat, mutta nekään eivät pysähdy Talmassa. Suunnitelmissa kuitenkin on, että tulevaisuudessa osa Helsingistä Keravalle kulkevista lähijunista jatkaisi Nikkilän asemalle asti, jolloin myös radan varrella sijaitsevat Talman ja Ahjon rautatieasemat otettaisiin uudestaan käyttöön.
Ping An Finance Centre

Ping An Finance Centre (tunnetaan myös nimellä Ping An IFC) () on 115-kerroksinen, 599 metriä korkea pilvenpiirtäjä Shenzhenissä Kiinassa. Se rakennettiin kiinalaisen vakuutus- ja finanssikonserni Ping An Insurancen päämajaksi, ja sen suunnitteli yhdysvaltalainen arkkitehtitoimisto Kohn Pedersen Fox. Rakennus valmistui seitsemän vuoden rakentamisen jälkeen maaliskuussa 2017.
Ping An Finance Centre on korkein rakennus Shenzhenin kaupungissa, toiseksi korkein Kiinassa (Shanghai Towerin jälkeen) ja viidenneksi korkein koko maailmassa. Rakennuksen näköalatasanne on 562 metrin korkeudessa.
The Naked Director

The Naked Director () on japanilainen Netflix-alkuperäissarja, jonka ensimmäinen tuotantokausi julkaistiin 8. elokuuta 2019.
Sarja perustuu Nobuhiro Motohashin kirjaan "Zenra Kantoku Muranishi Toru Den" ja kertoo puolifiktiivisesti japanilaista aikuisviihdealaa mullistaneesta ohjaaja Tōru Muranishista. Sarja sijoittuu pääasiassa 1980-luvulle. Muranishia näyttelee Takayuki Yamada ja aikuisviihdealaa maassaan näkyvästi popularisoinutta Kaoru Kurokia Misato Morita. Sarjan toinen tuotantokausi julkaistiin Netflixissä 24. kesäkuuta 2021, ja se sisälsi ensimmäisen kauden tapaan kahdeksan jaksoa.
Yamagata (Nagano)

Yamagata () on Japanin kyläkunta Naganon prefektuurin Higashi-Chikuman piirikunnassa. Siellä asuu 8 404 asukasta, sen väestötiheys on 336,4 asukasta neliökilometrillä ja sen pinta-ala on 24,98 neliökilometriä.
Väestönkehitys.
Lähde:
Oku Yasukata

Oku Yasukata (; 5. tammikuuta 1847 – 19. heinäkuuta 1930) oli japanilainen marsalkka. Hän komensi joukkoja esimerkiksi ensimmäisessä Kiinan–Japanin sodassa ja Venäjän–Japanin sodassa.
Elämäkerta.
Oku Yasukata syntyi Japanin Fukuokassa (tuolloinen Kokura) 5. tammikuuta 1847. Hänen isänsä oli Kokura-klaanin samurai. Meiji-restauraation jälkeen hän liittyi uuteen Japanin armeijaan ja sai mainetta vuoden 1877 Satsuman kapinan taisteluissa. Kapinan aikana Oku komensi 13. jalkaväkirykmenttiä. Seuraavan vuosikymmenen aikana hän yleni kenraalimajuriksi saakka.
Ylennyttyään kenraalimajuriksi Oku lähetettiin opiskelemaan Eurooppaan. Kun palasi Japaniin hänet asetettiin Japanin armeijan 5. divisioonan komentoon. Okun johdolla 5. divisioona osallistui ensimmäisen Kiinan–Japanin sodan (1894–1895) taisteluihin. Sodan jälkeen Oku toimi 1. divisioonan komentajana, sekä myöhemmin Tokion puolustuksen kenraalikuvernöörinä. Vuonna 1903 hän sai ylennyksen kenraaliksi.
Venäjän–Japanin sodan sytyttyä vuonna 1904 Oku asetettiin Japanin 2. armeijan johtoon. 2. armeija teki maihinnousun Pitzuwossa Liaotungin niemimaalla. Port Arthurin venäläinen laivastotukikohta eristettiin muista venäläisistä Okun otettua voiton Nanshanin taistelussa. Taistelun jälkeen Oku marsitti joukkonsa kohti pohjoista voittaen venäläiset uudestaan Telissun taistelussa. Edelleen kohti pohjoista marsittaessa venäläiset voitettiin myös Tashihchiaon taistelussa. Ensimmäinen suurempi taistelu käytiin Liaoyangissa. Liaoyangin tuntumassa Oku johti hyökkäystä venäläisten puolustusasemien oikeaan siipeen. Hän johti miehiään vielä Liaoyangin jälkeen käydyssä Shahon taistelussa. Shahon jälkeen hän jätti komennon hetkeksi, mutta palasi ajoissa osallistuakseen Mukdenin taisteluun.
Sodan jälkeen Oku sai vuonna 1907 kreivin ("hakushaku") aatelisarvon, sekä vuonna 1911 ylennyksen kenttämarsalkaksi. Oku toimi myös armeijan esikuntapäällikkönä, kunnes hän siirtyi reserviin vuonna 1912. Oku kuoli 19. heinäkuuta 1930.
Kami-Inan piirikunta

Kami-Inan piirikunta () on yksi Naganon prefektuurin piirikunnista Japanissa. Siihen kuuluu Iijima, Minami-Minowa, Minowa, Miyada, Nakagawa ja Tatsuno. Siellä asuu 81 586 asukasta, sen väestötiheys on 151,8 asukasta neliökilometrillä ja sen pinta-ala on 514,6 neliökilometriä.
Väestönkehitys.
Lähde:
Iijima

Iijima () on Japanin maaseutukaupunki Naganon prefektuurin Kami-Inan piirikunnassa. Kaupungissa asuu 9 007 asukasta, sen väestötiheys on 103,6 asukasta neliökilometrillä ja sen pinta-ala on 86,96 neliökilometriä.
Väestönkehitys.
Lähde:
Minami-Minowa

Minami-Minowa () on yksi Japanin kyläkunnista Kami-Inan piirikunnassa, Naganon prefektuurissa. Siellä asui vuonna 2020 15 857 asukasta. Väestötiheys oli 385,9 asukasta neliökilometrillä ja pinta-ala 40,99 neliökilometriä. Väestö nousi kyläkunnassa lähes prosentilla vuodesta 2015.
Väestönkehitys.
Lähde:
Minowa

Minowa () on yksi Japanin Naganon prefektuurin maaseutukaupungeista. Se sijaitsee Kami-Inan piirikunnassa. Maaseutukaupungin väkiluku vuonna 2020 oli 24 981 asukasta. Sen pinta-ala on 85,91 neliökilometriä ja väestötiheys 290,8 asukasta neliökilometrillä.
Väestönkehitys.
Lähde:
Mihail Rošal

Mihail Grigorjevitš Rošal (, 22. toukokuuta 1897 Pietari – 1985) oli venäläinen bolševikki, joka toimi sittemmin puolue- ja hallintotehtävissä.
Mihail Rošal syntyi kauppiaan perheeseen. Hänen veljensä oli Venäjän sisällissodassa ammuttu bolševikki Semjon Rošal. Mihail liittyi bolševikkipuolueeseen vuonna 1915 ja perusti helmikuun vallankumouksen jälkeen sotilasneuvoston Novgorodiin. Puolueen keskuskomitea lähetti hänet huhtikuussa Helsinkiin, jossa hän toimi puoluekomitean sihteerinä, perusti "Volna"-lehden ja osallistui Itämeren laivaston edustajainkokoukseen.
Rošal pidätettiin heinäkuussa 1917 ja vietiin Pietariin Krestyn vankilaan, mutta päästettiin pian vapaaksi. Hän palasi Novgorodiin, jossa hän toimi bolševikkipuolueen kuvernementtikomitean sihteerinä ja sotilaiden vallankumouskomitean jäsenenä sekä johti paikallista neuvostojen sanomalehteä. Rošal toimi myöhemmin puolue-, neuvosto- ja taloushallinnon tehtävissä Voronežissa, Kazanissa, Harkovassa ja Moskovassa osallistuen puolueen ja neuvostojen edustajainkokouksiin. Hän valmistui Moskovan Baumanille nimetystä mekaaniikan ja koneenrakennusinstituutista vuonna 1935 ja sai komennuksen asetehtaan johtajaksi Penzaan.
Rošal pidätettiin vuonna 1937 ja tuomittiin vuonna 1940 viideksitoista vuodeksi pakkotyöhön neuvostovastaisesta toiminnasta syytettynä. Hänet vapautettiin ja rehabilitoitiin vuonna 1954, ja samana vuonna hänelle myönnettiin valtion eläke. Rošal on kirjoittanut vallankumoushistorialliset teokset "Sobytija oktjabrja v Novgorode" (1957), "Na putjah revoljutsii" (1957) ja "Zapiski iz prošlogo" (1966).
Aoshima (Ehime)

Aoshima (, myös , ’kissasaari’) on saari Japanin Ehimen prefektuurissa Shikokun rannikolla. Se kuuluu Ōzun kaupunkiin ja sijaitsee Seton sisämeressä noin 13,5 kilometrin etäisyydellä Ōzun Nagahaman kaupunginosasta.
Saari on tunnettu kissoistaan, joita on kuusi kertaa enemmän kuin ihmisiä. Tästä huolimatta se ei ole ainoa "kissasaari" Japanissa, vaan niitä on noin tusina. Kissat tuotiin aluksi kalastuksesta eläneelle saarelle hiirien ja rottien hävittämiseksi.
Vuonna 2018 saarella laskettiin olevan vain 9 asukasta. Samana vuonna saarelaiset aloittivat kissojen määrän sääntelyn, minkä johdosta eläinlääkärit kastroivat 172 kissaa yhden päivän aikana. Tavoitteena oli pysäyttää kissojen määrän kasvu.
Veneskoski (Nurmo)

Veneskoski on kylä ja taajama, joka sijaitsee Etelä-Pohjanmaan maakunnassa Seinäjoen kaupungissa, entisen Nurmon kunnan alueella. Veneskoskelta on matkaa Seinäjoen keskustaan lähes 12 kilometriä. Seinäjoen aluejaossa Veneskoski kuuluu Ruuhikosken suuralueeseen. Vuonna 2022 Veneskosken taajama-alueella asui 339 ihmistä.Kylä kuuluu postinumeroalueeseen 60640 Isokoski.
Kylästä noin kaksi kilometriä etelään sijaitsee Viitalankylä, joka osaltaan kuuluu Veneskosken taajamaan. Veneskosken sekä Viitalankylän alueilla toimii yhteinen kyläyhdistys Veneskoski-Viitala -seura ry.
Veneskoskella sijaitsee kyläseuran ylläpitämä kuntosali. Veneskosken louhoksella on uimaranta, sauna ja mahdollisuus avantouinnille.
Liikenne.
Veneskoski sijaitsee valtatie 18 varrella. Lisäksi kylä on Karstulaan asti johtavan seututie 697:n alkupiste.
Vain elämää (12. tuotantokausi)

Vain elämää -sarjan 12. tuotantokausi esitettiin Nelosella syksyllä 2021. Kauden artistit olivat Tuure Kilpeläinen, Arttu Wiskari, Anna Abreu, Jukka Poika, Suvi Teräsniska, Pyhimys, Chisu ja Anssi Kela. Kauden jokainen artisti oli osallistunut "Vain elämää" -ohjelmaan aiemminkin. Kauden kuvaukset alkoivat Hirvensalmen Satulinnassa 25. toukokuuta 2021 ja ensiesitys Nelosella 24. syyskuuta 2021.
Jaksot.
1 Keskikatsojamäärä televisiossa jakson ensiesityspäivänä.
Ulugʻbek Rashitov

Ulugʻbek Ismatullaevich Rashitov (23. maaliskuuta 2002) on uzbekistanilainen taekwondoin ja olympiavoittaja.
Rashitov voitti juniori-ikäisten Aasian-mestaruuden vuonna 2017 ja 2019, MM-pronssia 2018 ja nuorten olympialaisten hopeaa 2018. Ensimmäisen kerran aikuisten kilpailuissa Rashitov kilpaili vuonna 2019. Ensimmäisen aikuisten turnausvoiton hän saavutti vuonna 2021 Turkin avoimessa turnauksessa. Tokion olympialaisissa Rashitov kilpaili 68 kg sarjassa. Hän voitti ensimmäisellä kierroksella malilaisen Seydou Fofana 38–17 ja toisella kierroksella eteläkorealaisen Lee Dae-hoonin 21–19. Puolivälierissä Rashitov voitti puolivälierissä iranilaisen Mirhashem Hosseinin 34–22 ja välierissä bosniahertsegovinalaisen Nedžad Husićin. Loppuottelussa Rashitov voitti brittiläisen Bradly Sindenin 34–29. Mitali oli samalla Uzbekistanin ensimmäinen kultamitali taekwondossa.
Maksim Hramtsov

Maksim Sergejevitš Hramtsov (, s. 12. tammikuuta 1998 Nižnevartovsk) on venäläinen taekwondoin, olympiavoittaja ja maailmanmestari. 
Hramtsov kilpaili aikuisten kilpailuissa ensimmäisen kerran vuonna 2015, jolloin hän osallistui Egyptin avoimeen turnaukseen. Ensimmäisen aikuisten turnausvoiton hän saavutti samana vuonna Venäjän avoimessa turnauksessa. Vuonna 2015 hän voitti sekä alle 18-vuotiaiden että alle 21-vuotiaiden EM-kultaa 68 kg sarjassa. Hän uusi alle 21-vuotiaiden EM-kullan vuonna 2016, mutta painoluokkaa korkeammalla 74 kg sarjassa. Lisäksi hän saavutti viisi turnausvoittoa, kun hän voitti Belgian, Itävallan, Puolan, Venäjän ja Riian avoimen turnauksen 74 kg sarjassa. Vuonna 2017 Hramtsov saavutti uransa ensimmäisen aikuisten MM-kullan, kun hän voitti Mujun MM-kilpailujen 74 kg sarjan. Tämän lisäksi hän voitti Saksan, Turkin ja Fujairahin avoimen turnauksen. Vuonna 2017 Hramtsov osallistui myös ensimmäisen kerran Grand Prix ja Grand Slam -turnauksiin saavuttaen voiton Wuxin Grand Slamin. Vuonna 2018 Hramtsov voitti Kazanin EM-kilpailuissa EM-kultaa 80 kg sarjaan. EM-kullan lisäksi Hramtsov saavutti useita turnausvoittoja, kun hän voitti Rooman, Moskovan ja Taoyuanin Grand Prix -turnaukset, Moskovan avoimen turnauksen ja Wuxin Grand Slam -turnauksen. Vuonna 2019 hän voitti Saksan ja Australian avoimet turnaukset, Rooman ja Moskovan Grand Prix't ja Wuxin Grand Slamin. Vuonna 2021 Hramtsov voitti Sofian EM-kilpailuissa 80 kg sarjan EM-kultaa.
Tokion olympialaisissa 2020 Hramtsov kilpaili 80 kg sarjassa. Hän voitti ensimmäisellä kerroksella burkinafasolaisen Faysal Sawadogon 13–6 ja puolivälierissä kroatialaisen Toni Kanaetin 22–0. Loppuotteluun hän eteni voittamalla egyptiläisen Seif Eissan 13–1. Loppuottelussa Hramtsov teki 20 pistettä jordanialaisen Saleh Al-Sharabatyn yhdeksää vastaan voittaen olympiakultaa.
Luettelo OnePlussan tuotteista

Tämä on luettelo kiinalaisen viihde-elektroniikkavalmistaja OnePlussan tuotteista. OnePlus valmistaa älypuhelimia, kuulokkeita, puettavia tietokoneita ja televisioita. Lisäksi se on kehittänyt älypuhelimissaan käytettävän OxygenOS-käyttöliittymän (Kiinassa HydrogenOS).
Tamara Csipes

Tamara Csipes (s. 24. elokuuta 1989 Budapest) on unkarilainen ratameloja, kaksinkertainen olympiavoittaja sekä moninkertainen maailman- ja Euroopan-mestari.
Csipes kuului Rio de Janeiron kesäolympialaisissa 2016 Unkarin olympiakultaa voittaneeseen joukkueeseen 500 metrin kajakkinelosessa. Joukkueeseen kuuluivat Csipesin lisäksi Gabriella Szabó, Danuta Kozák ja Krisztina Fazekas-Zur. Vuodelle 2021 siirretyissä Tokion olympialaisissa 2020 Csipes voitti Unkarin joukkueessa kultaa kajakkinelosen 500 metrillä. 500 metrin kajakkiyksikössä hän saavutti hopeaa. Samoissa olympialaisissa hän sijoittui 500 metrin kajakkikaksikossa neljänneksi yhdessä Erika Medveczkyn kanssa. Pariisin olympialaisissa 2024 hän saavutti hopeaa kajakkiyksikön ja -kaksikon 500 metrillä sekä pronssia kajakkinelosen 500 metrillä.
Csipes on saavuttanut kajakkimelonnassa kaikkiaan yhdeksän maailmanmestaruutta sekä kymmenen Euroopan-mestaruutta. Hänellä on lisäksi kolme MM-hopeaa ja yksi MM-pronssi sekä viisi EM-hopeaa ja kaksi EM-pronssia. Yksilökilpailuissa hän on voittanut MM-kultaa 1 000 metrillä ja 5 000 metrillä Szegedissä 2011 sekä 1 000 metrillä Szegedissä 2019. Euroopan-mestaruuksista Brandenburgin 2014 EM-kulta 1 000 metrillä ja Szegedin 2024 kulta 500 metriltä on yksilökilpailusta, muut ovat tulleet kahden tai neljän hengen kajakkiluokista. Euroopan kisoista Csipesillä on yksi kultamitali Minskistä 2019 ja yksi pronssi vuodelta 2023.
Csipes edustaa Budapest Honvédia. Hänen isänsä Ferenc Csipes on ratamelonnan olympiavoittaja ja moninkertainen maailmanmestari.
Nozu Michitsura

Nozu Michitsura (; 15. joulukuuta 1841 – 18. lokakuuta 1908) oli japanilainen marsalkka. Hän johti joukkoja esimerkiksi ensimmäisessä Kiinan–Japanin sodassa ja Venäjän–Japanin sodassa.
Elämäkerta.
Nozu Michitsura syntyi Japanin Kagoshimassa (tuolloinen Satsuman han) 15. joulukuuta 1841. Hänen isänsä oli Kagoshima-klaanin samurai. Meiji-restauraation aikaisen Boshin-sodanaikana Nozu otti osaa taisteluihin shōgunin joukkoja vastaan. Sodan jälkeen hän liittyi uuteen Japanin armeijaan ja komensi 2. jalkaväkiprikaatia Satsuman kapinan aikana vuonna 1877.
1870- ja 1880-luvuilla Nozu vieraili Euroopassa ja Yhdysvalloissa. Nozun tehtävänään oli tutkia paikkallisten asevoimien toimintaa. Hänen palatessaan Japaniin Nozusta tuli Hiroshiman alueen päällikkö, sekä Japanin armeijan 5. divisioonan komentaja. Hän komensi joukkoja ensimmäisen Kiinan–Japanin sodan aikana ja oli huomattavassa roolissa esimerkiksi Pjongjangin taistelussa kiinalaisista saadussa voitossa. Sodan aikana hänestä tuli myös Japanin 1. armeijan komentaja sen aikaisemman komentaja marsalkka Yamagata Aritomon sairastuttua. Maaliskuussa 1895 Nozu sai ylennyksen kenraaliksi. Sodan jälkeen hänellä oli useita komentotehtäviä. Hän komensi esimerkiksi Japanin keisarillisen kaartin divisioona ja toimi asevoimien koulutuksen päätarkastajana.
Venäjän–Japanin sodan sytyttyä vuonna 1904 Nozu komensi Japanin 4. armeijaa. Hän johti joukkojensa maihinnousua mantereella ja otti osaa taisteluihin Liaoyangissa, Shahossa ja Mukdenissa. Menestys toi Nozulle sodan jälkeen vuonna 1906 ylennyksen kenttämarsalkaksi. Vuonna 1907 hän sai markiisin ("koshaku") aatelisarvon. Nozu kuoli 18. lokakuuta 1908.
Vladislav Larin

Vladislav Vladimirovitš Larin (, s. 7. lokakuuta 1995 Kotkatjärvi, Karjalan tasavalta) on venäläinen taekwondoin, olympiavoittaja ja maailmanmestari. 
Larin on kilpaillut aikuisten kilpailuissa vuodesta 2014 lähtien. Ensimmäisen aikuisten arvokisamitalin Larin saavutti Tšeljabinskin maailmanmestaruuskilpailuissa, joissa hän oli kolmas 87 kg:n sarjassa. Hänellä on lisäksi MM-kultaa vuodelta 2019 ja MM-hopeaa Mujun maailmanmestaruuskilpailuista 2017. Kumpikin mitali tuli 87 kg:n sarjassa. Hänellä on myös kaksi EM-kultaa vuosilta 2016 ja 2018 sekä EM-hopeaa vuodelta 2021.
Larin kilpaili Tokion olympialaisissa 2020 yli 80 kg:n sarjassa. Larin voitti ensimmäisellä kierroksella tongalaisen Pita Taufatofuan 24–3 ja puolivälierissä slovenialaisen Ivan Trajkovičin 16–3. Välierävaiheessa Larin otteli kiinalaista Sun Hongyia vastaan. Larin voitti ottelun 30–3. Loppuottelussa Larin voitti pohjoismakedonialaisen Dejan Georgievskin 15–9.
Anastasija Zolotic

Anastasija Zolotic (23. marraskuuta 2002 Largo, Florida) on yhdysvaltalainen taekwondoin ja olympiavoittaja.
Zolotic on kilpaillut aikuisten kilpailuissa vuodesta 2019 lähtien. Tätä ennen hänellä on junioreiden Pan-Amerikan mestaruus vuodelta 2017, MM-kultaa vuodelta 2018 ja nuorten olympialaisten hopeaa samalta vuodelta. Ensimmäisen aikuisten turnausvoiton hän saavutti Yhdysvaltojen avoimessa turnauksessa vuonna 2019. Hän voitti samana vuonna myös Sofian avoimen turnauksen sekä nuorten Pan-Amerikan mestaruuden 55 kg sarjassa. Vuonna 2020 Zolotic voitti Turkin, Helsingborgin, Yhdysvaltojen ja Costa Rican avoimen turnauksen. Hänellä on voitot myös vuoden 2021 Sofian ja Mexicon avoimista turnauksista.
Tokion olympialaisissa 2020 Zolotic pääsi aloittamaan suoraan toiselta kierrokselta, jolla voitti marokkolaisen Nada Laarajin 11–4. Puolivälierissä hän voitti Hatice Kübra İlgünin 17–9 ja loppuotteluun hän eteni voittamalla välierissä taiwanilaisen Lo Chia-lingin 28–5. Loppuottelussa Zolotic voitti venäläisen Tatjana Mininan 25–17.
Government Camp

Government Camp on kunnallishallinnoton alue ja väestönlaskennallinen asuinpaikka (CDP) Clackamasin piirikunnassa, Oregonin osavaltiossa Yhdysvalloissa. Sen väkiluku oli vuoden väestönlaskennassa 193.
Väestö.
Alueen asukkaista 90,91 prosenttia on valkoisia ja 9,09 prosenttia afroamerikkalaisia. Government Campin kaikki asukkaat ovat Yhdysvaltain kansalaisia. Alueen väestön keski-ikä on 61,6 vuotta.
Itä–Länsi-ottelu 2021

Vuoden 2021 Itä–Länsi-ottelu oli järjestyksessään miesten 86:s ja naisten 59:s pesäpallon vuotuinen arvo-ottelutapahtuma. Se pelattiin Porin Erku-Areenalla 6.–7. elokuuta 2021. Alun perin ottelut oli määrä pelata Porissa jo kesällä 2020, mutta tapahtumaa siirrettiin vuodella koronaviruspandemian vuoksi. Tapahtuma siirrettiin samasta syystä myöhemmin vielä heinäkuulta 2021 elokuulle 2021.
Joukkueet.
Miehet.
Itä
Länsi
Elmeri Purmonen ja Juuso Myllyniemi korvasivat idän joukkueessa Sotkamon Jymyn loukkaantuneet Niilo Piiponniemen ja Joni Rytkösen.
Aku Kettunen korvasi lännen joukkueessa Vimpelin Vedon Mikko Kanalan, joka jäi pois arvo-ottelusta jäätyään henkilökohtaisista syistä sairauslomalle. Lisäksi Seinäjoen JymyJussien Jukka-Pekka Vainionpään korvasi ensin Vimpelin Vedon Janne Mäkelä ja lopulta Mäkelänkin jättäessä ottelun väliin JymyJussien Elmeri Lieto.
Naiset.
Itä
Länsi
Emma Körkkö vetäytyi idän joukkueesta päivää ennen Itä–Länsi-ottelua fyysisen ja henkisen kuormituksen vuoksi. Pois jäivät samalla myös Kirittärien Mari Mantsinen ja Eeva Mäki-Maukola. Heidän tilalleen nousivat Johanna Pirskainen, Virpi Hukka ja Jutta Myllyniemi.
Anni Laakso korvasi lännen joukkueessa paikastaan luopuneen Lapuan Virkiän Kaisaleena Rautakorven.
Tulokset.
Miehet.
Juoksut
Palkitut
Raportti
Naiset.
Juoksut
Palkitut
Ramune

Ramune (, peräisin englanninkielisestä sanasta "lemonade") on japanilainen virvoitusjuoma. Juomalla on oma heti tunnistettava makunsa jonka johdosta on myös ramunen makuisia karkkeja. Nykyisin juomasta on eri makuja kuten mansikka ja meloni.
Skotlantissyntyinen Alexander Cameron Sim kehitti juoman asuessaan Kōbessa ja perusti sen hiilihapotetulle limonadille. Juoma julkaistiin Kōben kansainvälisessä yhteisössä vuonna 1884. Juoman pullon muoto on samalta ajalta.
Juomapullo avataan korkin alla olevalla avaustyökalulla, joka painaa sulkimena olevan marmorikuulan alas ja vapauttaa pullossa olevaa painetta. Kuula jää pullon muotoiltuun kaulaan ja antaa tunnistettavan kilinän. Pullon kaula on Hiram Coddin keksintö vuodelta 1872.
Alex Walsh

Alex Walsh (s. 31. heinäkuuta 2001 Nashville, Tennessee) on yhdysvaltalainen uimari, joka on saavuttanut sekauinnissa maailmanmestaruuden ja olympiahopeaa.
Walsh saavutti nuorten MM-kilpailuissa 2017 hopeaa 4 × 100 metrin vapaauinnissa ja 4 × 100 metrin sekauinnissa, joista jälkimmäisessä hän ui vain alkuerässä, sekä sijoittui 200 metrin sekauinnissa neljänneksi. Pan-Amerikan kisoissa 2019 hän voitti kultaa 200 metrin selkäuinnissa, 200 metrin sekauinnissa ja 4 × 200 metrin vapaauinnissa. Vuodelle 2021 siirretyissä Tokion olympialaisissa hän saavutti hopeaa 200 metrin sekauinnissa tuolloisella ennätysajallaan 2.08,65, millä hän hävisi japanilaiselle Yui Ohashille 0,13 sekuntia. 
Walsh voitti 200 metrin sekauinnin maailmanmestaruuden Budapestissa 2022 ennätyksellään 2.07,13, ja sai pronssia 4 × 200 metrin vapaauintiviestissä. Saman vuoden Melbournen lyhyen radan MM-kilpailuissa hän saavutti hopeaa 200 metrin sekauinnissa. Viesteissä hän sai kolme kultaa ja yhden hopean uituaan lajien alkuerissä. 4 × 200 metrin vapaauintiviestissä hän ui loppukilpailussa Yhdysvaltojen pronssijoukkueessa. Fukuokan pitkän radan MM-kilpailuissa 2023 hän saavutti hopeaa 200 metrin sekauinnissa ja sijoittui neljänneksi 400 metrin sekauinnissa. Budapestin lyhyen radan MM-kilpailuissa 2024 hän voitti kultaa 4 × 200 metrin vapaauintiviestissä ja alkueräuimarina 4 × 100 metrin metrin sekauinnissa. Lisäksi hän sai hopeaa 200 metrin sekauinnissa ja pronssia 200 metrin rintauinnissa sekä sekaviesteistä hopeaa ja pronssia. Singaporen pitkän radan MM-kilpailuissa 2025 hän saavutti hopeaa 200 metrin sekauinnissa.
Alex Walshin pikkusisko Gretchen Walsh kilpailee myös uinnissa.
Miyada

Miyada () on kyläkunta Japanin Naganon prefektuurin Kami-Inan piirikunnassa. Kyläkunnassa asuu 8 570 asukasta. Pinta-ala on 54,5 neliökilometriä ja väestötiheys 157,2 asukasta neliökilometrillä.
Väestönkehitys.
Lähde:
Nakagawa (Nagano)

Nakagawa () on kyläkunta Kami-Inan piirikunnassa, Naganon prefektuurissa, Japanissa. Kyläkunnassa asuu 4 649 asukasta, ja väestö on laskussa. Väestötiheys on 60,34 asukasta neliökilometrillä ja pinta-ala 77,05 neliökilometriä.
Väestönkehitys.
Lähde:
Kate Douglass

 
Kate Douglass (s. 17. marraskuuta 2001) on yhdysvaltalainen uimari. Hän on voittanut kaksi olympiakultaa sekä maailmanmestaruuksia pitkällä radalla neljä ja lyhyellä radalla seitsemän. Merkittävimmät henkilökohtaiset voittonsa hän on saavuttanut rinta- ja sekauinnissa.
Douglass saavutti nuorten MM-kilpailuissa 2017 hopeaa 4 × 100 metrin vapaauinnissa, jossa hän tosin ui vain alkuerässä, sekä sijoittui 50 metrin vapaauinnissa kymmenenneksi. Vuodelle 2021 siirretyissä Tokion olympialaisissa hän saavutti pronssia 200 metrin sekauinnissa ennätysajallaan 2.09,04, millä hän hävisi japanilaiselle Yui Ohashille 0,52 sekuntia ja maannaiselleen Alex Walshille 0,39 sekuntia. Saman vuoden Abu Dhabin lyhyen radan MM-kilpailuissa hän saavutti kultaa 4 × 50  ja 4 × 100 metrin vapaauintiviesteissä, hopeaa naisten ja sekajoukkueiden 4 × 50 metrin sekauintiviesteissä, joissa molemmissa ui vain alkuerissä, sekä pronssia 200 metrin sekauinnissa. Budapestin pitkän radan MM-kilpailuissa 2022 hän saavutti pronssia 200 metrin rintauinnissa sekä molemmissa 4 × 100 metrin vapaauintiviesteissä.
Douglass voitti Melbournen lyhyen radan MM-kilpailuissa 2023 kultaa 200 metrin rintauinnissa kisaennätyksellä 2.15,77, 200 metrin sekauinnissa ajalla 2.02,12 ja kolmessa viestissä sekä sai lisäksi kaksi viestihopeaa. Fukuokan pitkän radan MM-kilpailuissa 2023 hän voitti kultaa 200 metrin sekauinnissa ajalla 2.07,17 ja naisten 4 × 100 metrin sekauintiviestissä. Lisäksi hän sai hopeaa 200 metrin rintauinnissa sekä viesteistä kaksi hopeaa ja yhden pronssin. Dohan MM-kilpailuissa 2024 hän saavutti kultaa 200 metrin sekauinnissa ajalla 2.07,05 ja 4 × 100 metrin sekauintiviestissä, hopeaa 50 metrin vapaauinnissa ja 200 metrin rintauinnissa sekä pronssia sekajoukkueiden 4 × 100 metrin vapaauintiviestissä. Pariisin olympialaisissa 2024 hän voitti kultaa 200 metrin rintauinnissa Amerikan-ennätyksellä 2.19,24, jolla hän voitti hopeamitalisti Tatjana Smithin 0,36 sekunnilla, ja 4 × 100 metrin sekauintiviestissä, jossa hän ui vain alkuerän, sekä saavutti hopeaa 200 metrin sekauinnissa ja 4 × 100 metrin vapaauintiviestissä. Saman vuoden Budapestin lyhyen radan MM-kilpailuissa hän voitti neljää kultaa, kaikki maailmanennätysajoilla: 200 metrin rintauinnissa ajalla 2.12,50, 200 metrin sekauinnissa ajalla 2.01,63, 4 × 100 metrin vapaauintiviestissä 3.25,01 ja 4 × 100 metrin sekauintiviestissä 3.40,41. Lisäksi hän saavutti hopeaa 50 metrin vapaauinnissa ja 100 metrin sekauinnissa sekä pronssia 100 metrin vapaauinnissa. Singaporen pitkän radan MM-kilpailuissa 2025 hän voitti maailmanmestaruuden 200 metrin rintauinnissa ajalla 2.18,50, 4 × 100 metrin sekauintiviestissä ja sekajoukkueiden 4 × 100 metrin vapaauintiviestissä sekä sai hopeaa 100 metrin rintauinnissa ja naisten 4 × 100 metrin vapaauintiviestissä.
Tatsuno (Nagano)

Tatsuno () on maaseutukaupunki Japanin Naganon prefektuurin Kami-Inan piirikunnassa. Siellä asuu 18 562 asukasta, ja sen väkiluku on laskussa. Väestötiheys on 109,7 asukasta neliökilometrillä ja pinta-ala 169,2 neliökilometriä.
Väestönkehitys.
Lähde:
Kami-Minochin piirikunta

Kami-Minochin piirikunta () on piirikunta Japanin Naganon prefektuurissa. Siellä asuu 20 270 asukasta, väestötiheys on 71,78 asukasta neliökilometrillä ja pinta-ala 282,4 neliökilometriä.
Väestönkehitys.
Lähde:
Ruumiinvalvojaiset

Ruumiinvalvojaiset ovat kuolemaan liittyvä kokoontuminen yleensä ennen hautajaisia. Perinteisesti ruumiinvalvojaisia on vietetty vainajan kotona, mutta nykyisin niitä voidaan viettää myös hautaustoimiston tiloissa tai muussa tapahtumaan soveltuvassa paikassa. Toisinaan ruumiinvalvojaisia vietetään myös hautajaisten sijasta vainajan elämän muistelujuhlana. 
Ruumiinvalvojaisia tai vastaavia perinteitä tavataan monissa kulttuureissa ja uskontokunnissa. Suomessakin ruumiinvalvojaisperinne tunnetaan jo esikristilliseltä ajalta ja joka myöhemmin liitettiin katolisen kirkon mukanaan tuomiin rituaaleihin. Reformaation myötä perinteitä karsittiin jo 1600-luvulla, mutta etenkin Suomen kaakkoisosissa ruumiinvalvojaisia on vietetty vielä 1900-luvulle tultaessa.
Iizuna

Iizuna () on maaseutukaupunki Kami-Minochin piirikunnassa, Naganon prefektuurissa, Japanissa. Maaseutukaupungissa asuu 10 300 asukasta, sen väestötiheys on 137,3 asukasta neliökilometrillä ja pinta-ala 75 neliökilometriä.
Väestönkehitys.
Lähde:
Shinano (Nagano)

Shinano () on maaseutukaupunki Japanin Naganon prefektuurin Kami-Minochin piirikunnassa. Siellä asuu 7 745 asukasta, sen väestötiheys on 51,88 asukasta neliökilometrillä ja pinta-ala 149,3 neliökilometriä.
Väestönkehitys.
Lähde:
Kristo Lehtonen

Kristo Lehtonen (s. 1979 Turku) on suomalainen diplomi-insinööri, kauppatieteiden maisteri sekä oikeustieteen ylioppilas. Vuoden 2021 keväästä hän on johtanut Suomen itsenäisyyden juhlarahasto Sitran reilun datatalouden teemaa, jonka tehtävänä on rakentaa eurooppalaiseen arvopohjaan perustuvaa ihmislähtöistä ja reilua datataloutta vaihtoehdoksi valtio- tai datamonopolilähtöiselle datataloudelle.
Hän oli 3D-teknologiaan erikoistuneen 3DBearin perustajaosakas ja toimitusjohtaja vuosina 2016–2021, oli perustamassa yrityksen tytäryhtiötä New Yorkiin sekä keräämässä kaksi rahoituskierrosta amerikkalaisilta venture capital -rahastoilta. TIME-lehti nimesi 3DBearin yhdeksi maailman 50 parhaasta Edtech-yrityksestä vuonna 2024.
Yhtiön sovelluksia on hyödynnetty kymmenissä eri maissa, mm. Yhdysvalloissa ja Intiassa. Pandemian aikana 3DBear auttoi Suomessa toisen asteen ammatillisen opetuksen järjestäjiä toteuttamaan ensimmäiset ammatikoulun opiskelijoiden loppunäytöt virtuaalisesti. Yhtiö on julkaissut 3D-tulostetun muovin kierrätinlaitteen avoimen lähdekoodin lisenssillä. 
Lehtonen toimi liikenne- ja viestintäministeri Anne Bernerin erityisavustaja vuosina 2015–2016, vastuualueenaan sekä liikenne- että viestintäpolitiikka. . 
Hän toimi vuosina 2003-2015 Nokialla eri johtotehtävissä mm. Suomen hallitussuhteista vastaavana johtajana, Nokian Suomen maajohtotiimin jäsenenä sekä Nokian ja Nokia Siemens Networksin EU-politiikasta vastaavana johtajana Brysselissä sekä muissa näiden yhtiöiden esimies- ja kehittämistehtävissä. 
Tausta ja toiminta.
Sitran reilun datatalouden teemajohtajana Lehtonen oli yhtenä kirjoittajana Sitran Digivalta-selvityksessä , joka toi päivänvaloon meistä kerätyn datan laajuuden. Hän on osallistunut keskusteluun reilumman datatalouden pelisäännöistä niin Suomessa kuin EU:ssakin ja datatalouden mahdollisuuksista Suomen kilpailukyvylle sekä uusien ilmiöiden, kuten web 3.0 ja metaversumi, ymmärrettävyyden lisäämiseksi. 
Lehtonen on toiminut Brysselissä BusinessEuropen Digital Agenda -työryhmän puheenjohtajana . 
Lehtosen isä onoikeustieteen professori emeritus Asko Lehtonen ja äiti erityisopettaja Ulla Lehtonen.
Ogawa

Ogawa () on kyläkunta Japanin Naganon prefektuurin Kami-Minochin piirikunnassa. Kyläkunnassa asuu 2 225 asukasta, sen väestötiheys on 38,29 asukasta neliökilometrillä ja pinta-ala 58,11 neliökilometriä.
Väestönkehitys.
Lähde:
Kami-Takain piirikunta

Kami-Takain piirikunta () on yksi Japanin piirikunnista Naganon prefektuurissa. Vuonna 2020 piirikunnassa asui 17 287 asukasta, pinta-ala oli 117,7 neliökilometriä ja väestötiheys 146,9 asukasta neliökilometrillä. Piirikuntaan kuuluu Obuse ja Takayama.
Väestönkehitys.
Lähde:
Obuse

Obuse () on maaseutukaupunki Japanin Naganon prefektuurin Kami-Takain piirikunnassa. Maaseutukaupungissa asuu 10 661 asukasta, sen pinta-ala on 19,12 neliökilometriä ja väestötiheys 557,6 asukasta neliökilometrillä.
Väestönkehitys.
Lähde:
Emma Weyant

Emma Weyant (s. 24. joulukuuta 2001 Sarasota, Florida) on yhdysvaltalainen uimari, joka on saavuttanut sekauinnissa olympiahopeaa. 
Weyant voitti ensimmäisen Yhdysvaltain-mestaruutensa 400 metrin sekauinnissa vuonna 2019. Vuodelle 2021 siirretyissä Tokion olympialaisissa hän saavutti hopeaa 400 metrin sekauinnissa ennätysajallaan 4.32,76, millä hän hävisi japanilaiselle Yui Ohashille 0,68 sekuntia. Saman vuoden Abu Dhabin lyhyen radan MM-kilpailuissa hän saavutti hopeaa 4 × 200 metrin vapaauintiviestissä. Budapestin pitkän radan MM-kilpailuissa 2022 hän sai pronssia 400 metrin sekauinnissa ajalla 4.36,00. Hän saavutti samassa lajissa pronssia myös Pariisin olympialaisissa 2024 ajalla 4.34,93.
Weyant edustaa Sarasota Sharksia. Hänen valmentajansa on Brent Arckey.
Takayama (Nagano)

Takayama () on kyläkunta Japanin Naganon prefektuurissa. Takayamassa asuu 6 626 asukasta, ja väkiluku on ollut vuodesta 2000 laskussa. Kyläkunnan pinta-ala on 98,56 neliökilometriä ja väestötiheys 67,23 asukasta neliökilometrillä.
Väestönkehitys.
Lähde:
Luettelo Japanin järvistä

Tämä on luettelo Japanin järvistä.
Kison piirikunta

Kison piirikunta () on yksi Japanin piirikunnista Naganon prefektuurissa. Vuonna 2020 piirikunnassa asui 25 472 asukasta, pinta-ala oli 1 546 neliökilometriä ja väestötiheys 16,47 asukasta neliökilometrillä.
Väestönkehitys.
Lähde:
Agematsu

Agematsu () on maaseutukaupunki Japanin Naganon prefektuurin Kison piirikunnassa. Agematsussa asuu 4 123 asukasta, sen pinta-ala on 168,4 neliökilometriä ja väestötiheys 24,48 asukasta neliökilometrillä. Maaseutukaupungin väkiluku laski vuodesta 2015 vuoteen 2020 kahdella ja puolella prosentilla.
Väestönkehitys.
Lähde:
Violuurihappo

Violuurihappo (C4H3N3O4) eli 5-hydroksi-iminobarbituurihappo on heterosyklinen orgaaninen yhdiste. Yhdistettä voidaan käyttää reagenssina analyyttisessä kemiassa.
Ominaisuudet, valmistus ja käyttö.
Huoneenlämpötilassa violuurihappo on kellertävää tai väritöntä kiteistä ainetta. Yhdiste liukenee hieman veteen ja hyvin etanoliin violetiksi liuokseksi. Violuurihapon rakenteessa on kaksi hapanta protonia, joiden pKa-arvot ovat 4,41 ja 9,66. Violuurihappo muodostaa useiden metallikationien kanssa värillisiä violuraattisuoloja. Violuurihapolla on keto-enolitautomeriasta johtuen 10 tautomeeria.
Violuurihappoa voidaan valmistaa alloksaanin ja hydroksyyliamiinin välisellä reaktiolla tai barbituurihapon ja typpihapokkeen välisellä reaktiolla.
Violuurihappoa käytetään reagenssina analyyttisessä kemiassa metallikationien tunnistamiseen. Yhdistettä käytetään myös apuaineena hajotettaessa värillisiä yhdisteitä lakkaasientsyymillä ja sitä voidaan hyödyntää orgaanisen kemian synteeseissä isoalloksatsiinien valmistuksessa.
Siobhán Haughey

Siobhán Bernadette Haughey (; s. 31. lokakuuta 1997) on hongkongilainen uimari. Hän voitti Tokion olympialaisissa 2020 hopeaa naisten 200 metrin vapaauinnissa tuoden Hongkongille historian ensimmäisen olympiamitalin uinnista. Hän voitti hopeaa myös 100 metrin vapaauinnissa ollen näin ensimmäinen hongkongilainen, joka on voittanut kaksi olympiamitalia. Samana vuonna käydyissä Abu Dhabin lyhyen radan MM-kilpailuissa hän saavutti kultaa 100 ja 200 metrin vapaauinnissa sekä pronssia 400 metrin vapaauinnissa. Melbournen lyhyen radan MM-kilpailuissa 2022 hän voitti kultaa 200 metrin vapaauinnissa ja sai hopeaa 100 metrin vapaauinnissa. Fukuokan pitkän radan MM-kilpailuissa 2023 hän saavutti hopeaa 100 metrin vapaauinnissa. Dohan pitkän radan MM-kilpailuissa 2024 hän saavutti kultaa 200 metrin vapaauinnissa ajalla 1.54,89, hopeaa 100 metrin vapaauinnissa ja pronssia 100 metrin rintauinnissa. Pariisin olympialaisissa 2024 Haughey saavutti pronssia sekä 100 metrin vapaauinnissa ajalla 52,33 että 200 metrin vapaauinnissa ajalla 1.54,55. Saman vuoden Budapestin lyhyen radan MM-kilpailuissa hän voitti kultaa 200 metrin vapaauinnissa.
Haughey syntyi Hongkongissa irlantilaiselle isälle, Darachille, ja hongkongilaiselle äidille, Canjolle. Hänen isoisänsä Seán oli Irlannin entisen taoiseachin eli pääministerin Charles Haugheyn veli. Hän kävi Hongkongissa kahta katolista koulua ja opiskeli psykologiaa Michiganin yliopistossa Yhdysvalloissa.
Kiso (Naganon maaseutukaupunki)

Kiso () on Japanissa sijaitseva maaseutukaupunki. Se kuuluu Naganon prefektuurin Kison piirikuntaan. Maaseutukaupungin asukasluku on 10 853, pinta-ala 476 neliökilometriä ja väestötiheys 22,23 asukasta neliökilometrillä. Kaupungin väkiluku laskee.
Väestönkehitys.
Lähde:
Kiso (Naganon kyläkunta)

Kiso () on kyläkunta Naganon prefektuurissa, Japanissa. Siellä asuu 2 694 asukasta, pinta-ala on 140,5 neliökilometriä ja väestötiheys 19,17 asukasta neliökilometrillä. Väestö laskee.
Väestönkehitys.
Lähde:
Hali Flickinger

Hali Flickinger (s. 7. heinäkuuta 1994 York, Pennsylvania) on yhdysvaltalainen uimari, joka on saavuttanut seka- ja perhosuinnissa olympiapronssia.
Flickinger kilpaili Tyynenmeren-mestaruuskilpailuissa 2014 mutta ei vielä yltänyt loppukilpailuihin. Hän voitti ensimmäisen Yhdysvaltain-mestaruutensa 200 metrin perhosuinnissa vuonna 2015. Saman vuoden universiadeissa hän voitti kultaa 4 × 200 metrin vapaauinnissa sekä saavutti pronssia 400 metrin sekauinnissa ja 200 metrin perhosuinnissa. Rio de Janeiron olympialaisissa 2016 hän sijoittui 200 metrin perhosuinnissa seitsemänneksi.
Flickinger voitti MM-kilpailuissa 2017 kultaa 4 × 200 metrin vapaauintiviestissä vaikkakin ui vain alkuerässä. Hän sijoittui 200 metrin perhosuinnissa yhdeksänneksi. Vuonna 2018 hän voitti Tyynenmeren-mestaruuskilpailuissa kultaa 200 metrin perhosuinnissa ja sijoittui yhdeksänneksi 200 metrin selkäuinnissa. MM-kilpailuissa 2019 hän saavutti 200 metrin perhosuinnissa hopeaa 0,17 sekuntia unkarilaiselle Boglárka Kapásille hävinneenä. Vuodelle 2021 siirretyissä Tokion olympialaisissa hän saavutti pronssia 400 metrin sekauinnissa edellään japanilainen Yui Ōhashi 2,82 sekuntia ja yhdysvaltalainen Emma Weyant 2,14 sekuntia nopeampana, sekä neljä päivää myöhemmin pronssia 200 metrin perhosuinnissa edellään kiinalainen Zhang Yufei 1,79 sekuntia ja yhdysvaltalainen Regan Smith 0,35 sekuntia nopeampana. 
Flickinger saavutti Budapestin MM-kilpailuissa 2022 hopeaa 200 metrin perhosuinnissa ajalla 2.06,08 ja pronssia 4 × 200 metrin vapaauintiviestissä. Saman vuoden Melbournen lyhyen radan MM-kilpailuissa hän voitti maailmanmestaruuden 400 metrin sekauinnissa ajalla 4.26,51 ja sai hopeaa 200 metrin perhosuinnissa. 
Flickinger edustaa Sun Devil Swimmingiä. Hänen valmentajansa on Bob Bowman.
Gunnar Graps

Gunnar Graps-Grafs (27. marraskuuta 1951 Tallinna − 17. toukokuuta 2004) oli virolainen muusikko, yksi hard rockin pioneereista Virossa ja Neuvostoliitossa.
Grapsin ura alkoi 1960-luvulla yhtyeissä Mikronid, Magnetic Band ja GGG.
Hän on myynyt satoja tuhansia levyjä maailmanlaajuisesti, ja hänelle myönnettiin elämäntyöpalkinto vuonna 2004 Eesti Muusikaauhinnad-gaalassa. Häntä kutsuttiin lempinimellä Raudmees ("Rautamies").